open-index/open-wikipedia-markdown huggingface dataset:
Martin Ssempa

**Martin Ssempa** (s. 1968) on ugandalainen pastori ja aktivisti, joka kampanjoi seksuaali- ja sukupuolivähemmistöjä vastaan.

## Tausta ja yksityiselämä
Ssempa syntyi Nalusalin kylässä vuonna 1968 ja hän kävi siellä myös koulua. Hän valmistui Makereren yliopistosta pääaineenaan sosiologia. Vuonna 1992 hän muutti Yhdysvaltoihin ja opiskeli Philadelphian raamatullisessa yliopistossa, josta hän valmistui maisteriksi ja erikoistui uskonnollisesti konsultiksi.

Ssempa kasvoi katolilaisessa kodissa työskenteli nuoruudessaan DJ:nä. Hän on kertonut aina olleensa kiinnostunut uskonasioista ja kunnioittanut pappeja. Ssempa hakeutui katolilaiseen seminaariin, mutta ei voinut hakea, koska hänen vanhempansa eivät olleet naimisissa..

Vuonna 2019 Ssempa kertoi harrastavansa breakdancea ja tekevänsä musiikkia.

Asuessaan USA:ssa Ssempa tapasi vaimonsa Traceyn. Parilla on viisi lasta. Ssempa on myös Yhdysvaltain kansalainen.

## Ura ja aktivismi
Valmistumisensa jälkeen Ssempa alkoi työskennellä parisuhdekonsulttina ja on puolustanut pidättäytymistä, jolla torjuttaisiin Ugandan HIV-epidemiaa. Ssempa on sanonut olevansa eniten seksistä nuorille puhuva pappi. Hänen mukaansa hyväksyttävää seksi on silloin, kun sitä harrastavat naimisissa oleva mies ja nainen.

Ugandansa Ssempa on myös kampanjoinnut homoseksuaalisuutta vastaan. Tätä hän on tehnyt mm. näyttämällä pornografisia videoita, joissa kuvataan mm. koprofiliaa ja anaalin nuolemista, saarnojensa aikana. Yksi tällaisista esiintymisistä johti siihen, että Ssempasta tuli internetmeemi (ns. *Eat Da Poo Poo*) vuonna 2010. Vuonna 2012 hän tuli väkipakolla TV-studioon, jossa haastateltiin ugandalaista sateenkaariaktivistia, Pepe Julian Onziemaa, maan ihmisoikeustilannetta koskien. Ssempa yritti mustamaalata Onziemaa tuomalla studioon vihanneksia, joiden hän väitti olevan keskeinen osa homoseksuaalien seksisuhteita..

Vaikka Ssempa on sanonut, että homoseksuaalisuus ”tappaa yhteiskunnan”, hänen mukaansa homoseksuaalisuudesta ei tulisi langettaa kuolemantuomiota.

## Lähteet
Anssi Blomstedt

**Anssi Blomstedt** (s. 10. helmikuuta 1945 Helsinki) on suomalainen elokuva-alan ammattilainen. Hän on toiminut elokuvien leikkaajana, ohjaajana, käsikirjoittajana, äänittäjänä, tuottajana ja näyttelijänä. Hän sai vuonna 1979 ensi kertaa jaetun Risto Jarva -palkinnon iskelmätähden valmennuksesta kertovasta lyhytdokumentistaan *[[Opeta mua rakastamaan]]*. Vuonna 1990 valmistui Anssi Blomstedtin ohjaama pitkä näytelmäelokuva *[[Axel (elokuva)|Axel]]*, joka perustuu Bo Carpelanin romaaniin ja kertoo Jean Sibeliuksesta ja tämän ystävästä Axel Carpelanista.

Blomstedtin vanhemmat olivat arkkitehti, professori Aulis Blomstedt ja keramiikkataiteilija Heidi Blomstedt, Jean Sibeliuksen tytär. Hänen veljensä Juhana Blomstedt, Petri Blomstedt ja Severi Blomstedt suuntautuivat vanhempiensa tavoin visuaalisille aloille, mutta Anssi-poika aluksi musiikkiin. Hän opiskeli pianonsoittoa Sibelius-Akatemiassa Meri Louhoksen johdolla, kunnes vaihtoi alaa saatuaan vuonna 1965 työpaikan Filminor-elokuvatuotantoyhtiöstä.

Anssi Blomstedt oli nuoruudessaan naimisissa sisustussuunnittelija Kaisa Blomstedtin kanssa.

## Lähteet
Työyhteenliittymä

**Työyhteenliittymä** on Suomessa kahden tai useamman verovelvollisen muodostama väliaikainen yhteenliittymä, jonka tarkoitus on ennalta sovitun projektin suorittaminen. Työyhteenliittymiä käytetään erityisesti rakennusalalla suurissa projekteissa kuten rakennus- ja tiehankkeissa. Projektista on laadittava yhteistoimintasopimus.

Työyhteenliittymä harjoittaa elinkeinotoimintaa sen osakkaiden yhteiseen lukuun. Riskit ja voitot jaetaan.

Työyhteenliittymä ei ole yritys, oikeushenkilö eikä verotuksessa yhtymä. Sen on kuitenkin pidettävä omaa kirjanpitoa. Yhteenliittymä voi rekisteröityä työnantajaksi ja maksaa palkkoja.

Tuloveroa työyhteenliittymä ei maksa. Sen tulos jaetaan yhteenliittymän osakkaille verotettavaksi. Työyhteenliittymä on kuitenkin verovelvollinen arvonlisäverosta.

Kun projekti on valmis, työyhteenliittymä puretaan.

## Lähteet
Sairas tyttö tanssii

**Sairas tyttö tanssii** (WSOY 1952) on Aila Meriluodon toinen runokokoelma.

Meriluodon ensimmäinen runoteos *[[Lasimaalaus (kirja)|Lasimaalaus]]* sai ilmestyessään vuonna 1946 positiiviset arviot ja hyvän myyntimenestyksen. Sen jälkeen Meriluoto ei kuuteen vuoteen julkaissut kokoelmaa, joten odotukset seuraavan teoksen suhteen olivat korkealla. Samaan aikaan runoudessa tapahtui murros, kun uusi runoilijapolvi toi loppusoinnuttoman modernismin esille. Uuden polven runoilijoita olivat esimerkiksi Eeva-Liisa Manner, Paavo Haavikko, Helvi Juvonen ja Lasse Heikkilä. Kun Meriluoto oli aloittanut soinnitetun ja riimittelevän runon uudistajana, oli epäselvää, jatkaisiko hän omaa tietään vai liittyisikö modernisteihin.

Teoksen runot ovat suurelta osin 1940-luvulta, ja Meriluoto olisi voinut julkaista sen heti *Lasimaalauksen* jälkeen. Kokoelmassa oli kyllä runoja, jotka näyttivät sopivan kirjoittajan 1950-luvun elämään Lauri Viidan puolisona. Teoksen hallitsevana teemana on hiljeneminen ja vetäytyminen, vaikkakin siinä viitataan myös suuriin saavutuksiin: *“Niin pientä on mitä sanon, / niin suurta tapahtuu”*. Teoksen käsikirjoituksessa kokoelman nimeksi oli merkitty *Kuolema*, ja kuolemiseen viitataan pyörteisenä virtana.

Kokoelman loppuosana on Rainer Maria Rilken käännösrunojen osasto. Meriluoto oli tehnyt tutkimustyötä Rilkestä ja piti tämän tuotantoa esikuvanaan. Niinpä Rilke-osasto tuntuu jatkavan samoja teemoja, joita on Meriluodon omissa runoissa.

Teoksen vastaanotossa korostui V. A. Koskenniemen akateemikon auktoriteetilla esittämä positiivinen arvio, että kokoelma *“täysin määrin täyttää, vieläpä ylittää odotukset”*. Meriluodolle muodostui suorastaan rasitteeksi, että hän leimautui Koskenniemen suojatiksi. Useimmat muut kriitikot olivat varovaisempia. Niinpä Toini Havu arvioi, että runoilijan oman elämän myllerrykset ovat vieneet teoksen tasoa alaspäin. Havu katsoi, että teos on syvästi persoonallinen, kuin räjähdyksen jälkiä kuvaava, mutta silti eteenpäin katsova. Modernisti Tuomas Anhava arvioi, että teos osoittaa kirjoittajan kypsyneen ja itsenäistyneen. Sen runot ovat aikaisempaa syväkulkuisempia ja katsoivat tulevaisuuteen. Runojen säkeet on muotoiltu Anhavan mielestä ihailtavan varmasti ja rakentuvat suuriksi ja moni-ilmeisiksi kokonaisuuksiksi. – Kriitikot eivät tienneet, että kokoelman runot oli kirkoitettu jo 1940-luvulla.

## Lähteet
Pehr Sommar

**Pehr Georg Johan Sommar** (14. syyskuuta 1915 Heinola – 18. tammikuuta 2008 Kauniainen) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.

Sommarin vanhemmat olivat toimitusjohtaja, diplomi-insinööri Georg Alexander Sommar ja Ilmo Gretel Svinhufvud, presidentti P. E. Svinhufvudin tytär. Hänen puolisonsa 1940–2000 oli Aino Alina Hälvä. Vuorineuvos, yritysjohtaja Ebbe Sommar oli Pehr Sommarin veli. Sommar tuli ylioppilaaksi Kulosaaren ruotsalaisesta yhteiskoulusta 1934 ja perehtyi sitten metallialaan Saksassa. Koneenrakennus- ja metallurgiainsinööriksi hän valmistui 1939 ja meni töihin saksalaistehtaaseen, josta hän joutui palaamaan Suomeen sodan sytyttyä.  Talvisotaan osallistunut Sommar tuli isänsä perustaman Metallikutomo-yhtiön teknilliseksi johtajaksi, mutta joutui myös jatkosotaan, jossa hän haavoittui vakavasti syksyllä 1941. Vuonna 1946 Tammisaareen siirretyn Metallikutomon toiminta jatkui Tammisaaren Metallikutomo -nimisessä yrityksessä, joskin Sommar toimi myös asiantuntijana Sotevassa vuoteen 1948. Tuotekehityksestä kiinnostunut Sommar patentoi useita keksintöjään ja perheyritykseen perustettiin hänen johdollaan uusia yhtiöitä kuten Polarkudos, jonka toimitusjohtajana Sommar myöskin työskenteli.  Teollisuusneuvos Sommarista tuli 1970. Tammet Oy, joksi Tammisaaren Metallikutomo oli muuttanut nimensä, sai  valtakunnallisen yrittäjäpalkinnon 1982 ja kansainvälisen vientipalkinnon 1985. Yrityksen toimitusjohtajan tehtävät Sommar luovutti tyttärelleen 1985. Sotilasarvoltaan Sommar oli reservin insinöörimajuri. Hän kuoli 92-vuotiaana Kaunialan sotavammasairaalassa.

## Lähteet
Walton

**Walton** voi tarkoittaa seuraavia:

## Sukunimenä

* Alice Walton (s. 1949), yhdysvaltalainen maailman rikkaimmaksi naiseksi arvioitu perijätär, miljardööri ja kuvataiteen tukija
* Bill Walton (1952–2024), yhdysvaltalainen koripalloilija
* Cedar Walton (1934–2013), yhdysvaltalainen jazzpianisti
* Charles Walton (1921–2011), yhdysvaltalainen keksijä
* Christian Walton (s. 1995), englantilainen jalkapallomaalivahti
* Christy Walton (s. 1949), yhdysvaltalainen perijätär, miljardööri ja hyväntekijä
* Douglas Walton (1942–2020), kanadalainen filosofi ja akateemikko
* Emily Walton (s. 2000), englantilainen näyttelijä
* Ernest Walton (1903–1995), irlantilainen fyysikko, Nobelin fysiikanpalkinnon saaja
* Helen Robson Walton (1919–2007), yhdysvaltalainen miljardööri, Sam Waltonin puoliso
* Izaak Walton (1593–1683), englantilainen kirjailija, kauppias ja tilanomistaja
* Jess Walton (s. 1949), yhdysvaltalainen näyttelijä
* Jo Walton (s. 1964), walesilais-kanadalainen fantasia- ja tieteiskirjailija ja runoilija
* John Walton (1957–2004), irlantilainen autourheiluvaikuttaja
* John H. Walton (s. 1952), yhdysvaltalainen Vanhan testamentin tutkija ja professori
* S. Robson Walton (s. 1944), yhdysvaltalainen yritysjohtaja
* Sam Walton (1918–1992), yhdysvaltalainen liikemies, Wal Mart-kauppaketjun perustaja
* Travis Walton, yhdysvaltalainen ufon sieppaamaksi väitetty metsuri
* William Walton (1902–1983), brittiläinen säveltäjä

### Kuvitteellisia henkilöitä

* Waltonin perhe samannimisessä yhdysvaltalaisessa televisiosarjassa

## Etunimenä

* Walton Eller (s. 1982), yhdysvaltalainen haulikkoampuja, olympiavoittaja ja maailmanmestari
* Walton Empey (s. 1934), irlantilainen anglikaaninen arkkipiispa
* Walton Goggins (s. 1971), yhdysvaltalainen näyttelijä
* Walton Grönroos (1939–1999), suomalainen oopperalaulaja

## Paikannimenä

* Waltonin piirikunta, piirikunta Floridassa, Yhdysvalloissa
* Waltonin piirikunta, piirikunta Georgiassa, Yhdysvalloissa

## Muita merkityksiä
* Walton, suomalaisen OWG Tradingin valmistama sähköurkumerkki 1970-luvulla
* Walton-vaihe, Englannin plioseenin lopun lämmin kausi.
Vladislav Vančura

**Vladislav Vančura** (1891 Háj ve Slezsku, Opavan alue, Sleesia – 1942 Praha, Tšekkoslovakia) oli tšekkoslovakialainen kirjailija, ammatiltaan lääkäri. Hänet teloitettiin 1942 Saksan miehittäessä Tšekkoslovakiaa. Hän oli kommunisti ja johti edistyksellistä Devětsil-yhdistystä. Hän kirjoitti proosaa, näytelmiä ja lastenkirjoja.

## Suomennetut teokset
* *Nalle-Kalle ja hänen karhunsa Kallen Nalle*, suom. Elvi Sinervo, Helsinki: Kansankulttuuri 1963 (lasenkirja)

## Lähteet

## Aiheesta muualla
Krzysztof Kiersznowski

**Krzysztof Kiersznowski** (26. marraskuuta 1950 – 24. lokakuuta 2021) oli puolalainen näyttelijä. Hän esiintyi yli 60 elokuvassa ja televisio-ohjelmassa vuosina 1977–2021.

## Valittu filmografia
* *[[Vabank]]*  (1981)
* *[[Kuume]]* (1981)
* *[[Kiler-ów 2-óch]]* (1999)
* *[[The Mighty Angel]]*  (2014)

## Lähteet

## Aiheesta muualla
Hijra farsi

**Hijra farsi**, tai **koti**, on kielivariantti tai salakieli (eli kryptolekti), jota käytetään Etelä-Aasian transsukupuolisten keskuudessa. Kieltä käyttävät erityisesti hijra-vähemmistöön kuuluvat henkilöt. Variantin käyttö keskittyy erityisesti niihin, jotka ovat köyhiä tai muuten haavoittuvassa asemassa. Nimestään huolimatta kielimuoto on lähempänä hindustania kuin farsia.

Hijra farsin sanastossa näkyy selkeästi pundžabin, urdun ja saraikin vaikutus.

Kirjallista muotoa ei ole, sillä puhujien on ollut tarkoitus ennen kaikkea piilottaa identiteettinsä.

Tutkijoiden Muhammad Safeer Awanin ja Muhammad Sheerazin, jotka ovat tutkineet hijra farsia Pakistanissa, mukaan hijra farsi tulisi määritellä omaksi kielekseen.

## Näyte

### Sanasto
Hijra farsi käyttää omaa sanastoaan lukusanoissa:

### Keskustelu

Lähde:

## Lähteet
S. S. Van Dine

**S. S. Van Dine**, oik. **Willard Huntington Wright**, (15. lokakuuta 1888 Charlottesville, Virginia, Yhdysvallat – 11. huhtikuuta 1939 New York, New York, Yhdysvallat) oli yhdysvaltalainen taidekriitikko ja  1920-1930-luvuilla suosituimpia yhdysvaltalaisia jännityskirjailijoita. Kahdentoista teoksen päähenkilö on aristokraattinen salapoliisi Philo Vance.

## Suomennetut teokset
* *Gardenin murhenäytelmä* (*The Garden murder case*), suom. Aune Suomalainen, Otava 1942
* *Greenen perheen salaisuus* (*The Greene murder case*), suom. Paavo Kesäniemi, Gummerus 1931 Sarja: Salamasarja 5
* *Kanarialinnun salaisuus* (*The canary murder case*), suom. Toini Ollikainen. Otava 1937
* *Skarabeen salaisuus* (*The scarab murder case*), suom. T. Ekman, Otava 1938, Otavan taskuromaani 7

## Lähteet
Elinkeinotoiminta

**Elinkeinotoiminta** (ruots. *näringsverksamhet*) tarkoittaa Suomen tuloverotuksessa liike- ja ammattitoimintaa. Elinkeinotoiminnasta saatua tuloa kutsutaan **elinkeinotuloksi**.

Elinkeinotoiminta muodostaa verotuksessa elinkeinotoiminnan tulolähteen. Elinkeinotoiminnassa tavoitellaan voittoa, mutta siinä on myös tappion mahdollisuus.

Elinkeinotoiminnan verotusta säätelee Suomessa *Laki elinkeinotulon verottamisesta*.

Elinkeinotoiminnasta on pidettävä kirjanpitoa. 

## Mikä on elinkeinotoimintaa?
Elinkeinotoimintaa ei ole tarkkaan määritelty, vaan sen rajat ratkaistaan oikeuskäytännössä vakiintuneiden periaatteiden nojalla. Elinkeinotoiminnan tunnusmerkkejä ovat esimerkiksi:

* ansiotarkoitus, voiton tavoittelu
* taloudellinen riski
* toiminnan itsenäisyys
* toiminnan laajuus
* toiminnan suunnitelmallisuus
* toiminnan jatkuvuus.

Elinkeinotoimintaa eivät ole esimerkiksi maatalous, porotalous, harrastustoiminta eikä kiinteistöjen omistaminen, hallinta ja vuokraus. Arvopaperisijoittaminen voi tietyissä tilanteissa olla elinkeinotoimintaa.

## Kuka harjoittaa elinkeinotoimintaa?
Elinkeinotoiminnan käsite on riippumaton siitä oikeudellisesta muodosta (yhtiömuodosta), jossa toimintaa harjoitetaan. Siten esimerkiksi luonnollisen henkilön (yksityinen elinkeinonharjoittaja) saamia tuloja voidaan verottaa elinkeinotoimintana.

## Katso myös
* Tulolähde
* Yhteisövero
* Yritysverotus Suomessa

## Lähteet

## Aiheesta muualla

* Laki elinkeinotulon verottamisesta (24.6.1968/360)
Jonne Rautjärvi

**Jonne Rautjärvi** (s. 7. marraskuuta 1999 Jyväskylä) on suomalainen autourheilija. Rautjärvi kilpailee V8Thunderin Suomen -ja Pohjois-Euroopan mestaruussarjassa, jossa ajetaan Nascar-tyyppisillä kilpa-autoilla. Uransa hän aloitti 6-vuotiaana kartingista ja samaisena vuonna osallistui ensimmäisiin kilpailuihinsa. Rautjärvi on nousujohteisesti edennyt urallaan ja tavoittelee kansainvälistä kilpa-uraa rata-autojen parissa. Vuonna 2022 Rautjärvi solmi sopimuksen NASCAR Whelen Euro Series- sarjaan. Rautjärvi kilpaili hollantilaisessa Bleekemolenin Race Planet nimisessä kilpatallissa Chevrolet Camarolla.    

## Ura

### V8Thunder -tulokset

### NASCAR Whelen Euro Series
8. helmikuuta 2022 julkaistiin tieto, että Rautjärvi tulee kilpailemaan NASCAR Whelen Euro Series- sarjassa Hollantilaisessa kilpa-tallissa.  Rautjärvi teki debyytin EuroNASCAR Pro kuljettajana Valenciassa 14.toukokuuta 2022 Ricardo Tormo Circuitilla autolla nro 44. 

### EuroNASCAR Pro -tulokset

Notes:
* DNF (Did not finish)
* DNS (Did not start)
* Round 10 Zolder: 4 bonus points for the most positions gained. 

## Lähteet

## Aiheesta muualla
* Keskisuomalainen / Jonne Rautjärvi
Elmeri Ylä-Rautio

**Elmeri Ylä-Rautio** (s. 17. helmikuuta 2006) on suomalainen näyttelijä. Hänet tunnetaan *[[Salatut elämät]]* -televisiosarjasta Matias Kajanderin roolista, jota hän on esittänyt vuodesta 2020 alkaen.

## Lähteet
Axel Milliam

**Axel Milliam** (s. 6. toukokuuta 1994 Turku) on suomalainen näyttelijä. Hän on valmistunut näyttelijätaiteiden kandidaatiksi lontoolaisesta koulusta.

Milliam on esiintynyt *[[Salatut elämät]]* -saippuasarjassa vuodesta 2021 alkaen. Alun perin hän haki sarjasta toista roolia, mutta tehtyään vaikutuksen sarjan tuotantoon, hänelle tarjottiin Kristian Harjun roolia, joka kirjoitettiin suoraan hänelle.

Milliam sai keväällä 2023 roolin kansainvälisestä *Dali*-elokuvasta, jonka kuvaukset alkoivat syksyllä 2023.

## Yksityiselämä
Milliamilla on elokuussa 2021 syntynyt poika ja toinen lapsi, joka syntyi toukokuussa 2024.

## Filmografia

## Lähteet
Johanna Ruonala

**Johanna Emilia Ruonala** (s. 2. heinäkuuta 1983) on suomalainen näyttelijä, joka on näytellyt muun muassa Kiira Lahtista saippuasarjassa *[[Salatut elämät]]*. Hänellä on ollut rooleja myös useissa muissa suomalaisissa televisiosarjoissa. Ruonala on nähty myös lukuisissa mainoksissa ja musiikkivideoissa. 

Ruonala on opiskellut puheviestintää Tampereen yliopistossa. Näyttelijäntyöstä Ruonalalla on Meisner-tekniikkaan pohjautuva koulutus. Nuoruudessaan Ruonala on kilpaillut SM-tasolla pituushypyssä ja kolmiloikassa.

## Filmografia

## Lähteet

## Aiheesta muualla
* Johanna Ruonalan kotisivut
* 
*
Fifax

**Fifax Abp** oli Ahvenanmaalla toiminut kirjolohikasvattamo, joka oli erikoistunut kiertovesiviljelyyn. Se perustettiin vuonna 2012, listautui Helsingin pörssin First North -listalle lokakuussa 2021, hakeutui yrityssaneeraukseen toukokuussa 2025 ja asetettiin konkurssiin heinäkuussa 2025.

## Historia
Fifax perustettiin vuonna 2012. Yhtiö listautui Helsingin pörssin First North -listalle 2021.

Vuonna 2022 Fifaxin tuotantolaitoksella tapahtui onnettomuus, jossa kala-altaiden hapenjakelu petti. Onnettomuudessa Fifax menetti lähes puolet silloisesta kalakannastaan.

Vuonna 2023 Fifaxin altaisiin levisi IHN-virus, jonka takia kaikki laitoksen kalat piti tappaa ja tuotanto aloittaa uudestaan alusta. IHN-virus ajoi Fifaxin talousongelmiin, jota varten yhtiö haki miljoonien lisärahoitusta sijoittajilta.

Kesällä 2024 Fifax solmi puitesopimuksen tulevan kalantuotantonsa myynnistä Kalavapriikille. Osapuolten välille syntyi kuitenkin myöhemmin kiistaa kalojen laadusta, jonka seurauksena Kalavapriikki lopetti kalasta maksamisen.

Toukokuussa 2025 Fifax hakeutui yrityssaneeraukseen. Yhtiö asetettiin konkurssiin Ahvenanmaan käräjäoikeudessa 14. heinäkuuta 2025.

## Lähteet

## Aiheesta muualla
* Fifax Verkkosivut
* Henrik Wacker: Lohiunelma mureni, vaikka sillä on rahasukuja takanaan Helsingin Sanomat, 18.6.2025.
Pahat unet (Meriluoto)

**Pahat unet** (WSOY 1958) on Aila Meriluodon kolmas runokokoelma.

Meriluoto oli kokoelman ilmestyessä yli 30-vuotias neljän lapsen äiti. Hänen aikaisempien kokoelmiensa “runotyttömäisyys” oli vaihtunut aikuisen ajatuksiin. teos oli vaikea saada kokoon arjen kiireiden keskellä. Teoksessa kuvastuvat jo aikansa modernismin tyylipiirteet. Meriluoto kertoi muutoksesta myöhemmin niin, ettei hän orjallisesti noudattanut modernismin oppeja, koska veistoksellisuus tuntui edelleenkin hänen omalta tyylilajiltaan. Hän pyrki luomaan sinfonisen runon, jossa kielikuvat, assosiaatiot ja älylliset solmut punoutuvat yhteen. Sisällöllisesti teos oli kuvaus läheisen ihmissuhteen päättymisestä, mikä kirjallisissa piireissä tulkittiin tarkoittavan suhdetta kirjailija Lauri Viitaan. 

Teoksen kritiikin aloitti entiseen tapaan akateemikko V. A. Koskenniemi, joka onnitteli Meriluotoa erinomaisesta saavutuksesta. Hän arvioi, että teoksessa kuvastuu tekijän astuminen vapauteen ja uudelle tielle. Koskenniemi katsoi uuden kokoelman jatkavan edellisten kokoelmien (*[[Lasimaalaus (kirja)|Lasimaalaus]]* ja *[[Sairas tyttö tanssii]]*) teemoja ja liittyvän niihin orgaanisesti. Entistä vahvemmin teos kuvaa naista ja naisen kokemuksia synnyttäjänä ja alkunaisena, jotka runoilija rinnastaa luomisen tuskaan. 

## Lähteet
Tomi Lemminkäinen

**Tomi Lemminkäinen** (s. 27. lokakuuta 1971) on suomalainen lentopallovalmentaja. Hän on kaikkien aikojen menestynein naisten lentopallovalmentaja Suomessa mestaruuksien sekä mitalien määrässä mitattuna.

Lemminkäinen pelasi kasvattajaseuransa Vihdin Lentopallon riveissä SM-sarjaa, Supersarjaa, 1-sarjaa sekä 2-sarjaa vuosina 1991-1999. Pelipaikaltaan hän oli passari ja liigaotteluita kertyi kaudella 1995-1996 33 kappaletta. Peliuransa aikana hän jo valmensi juniorijoukkueita sekä parhaimmillaan samaan aikaan myös seuran molempia aikuisten joukkueita maan toiseksi korkeimmalla sarjatasolla.

Valmentajauran ensimmäinen liigakausi oli 1997-1998 Vihdin Lentopallon naisten joukkueessa.

Saloon Lemminkäinen siirtyi kaudeksi 1999-2000, jolloin valmensi Salon Viestin naisten joukkueen Supersarjasta SM-liigaan.

Kaudesta 2000-2001 lähtien Lemminkäinen on ollut mukana LP Viestin naisten Mestaruusliigan joukkueessa joko päävalmentajana, apuvalmentajana tai urheilutoimenjohtajana sen kaikilla kausilla sen kaikissa 20 mestaruudessa (cup + Mestaruusliiga) ja kaikkiaan 34 mitalissa.

Lemminkäinen johti seuran ja joukkueen ensimmäisenä Pohjoismaisena joukkueena Mestarien liigaan kaudelle 2014-2015. Kaudella 2012-2013 LP Viesti saavutti Lemminkäisen johdolla välieräpaikan Challenge Cupissa.

Lemminkäisen valmentamana LP Viesti saavutti kaikkien aikojen suomalaisten palloilujoukkueiden pisimmän voittoputken voitettuaan kotimaan kentillä vuosina 2008-2012 peräti 114 ottelua perättäin. Kotivoittojen putki oli myös ennätyksellinen 74.

## Saavutukset
* Vuoden naisten valmentaja 2007, 2009, 2010, 2011, 2017 , 2021
* Suomen mestaruus 2009, 2010, 2011, 2012, 2013, 2014, 2015, 2017, 2019, 2021
* SM-hopeaa 2001, 2003, 2006, 2007, 2016, 2018
* SM-pronssia 2008
* Suomen Cup 2002, 2004, 2007, 2008, 2009, 2010, 2011, 2014, 2015, 2016
* Suomen Cupin hopeaa 2001, 2005, 2006, 2012, 2013, 2019, 2020
Portfolio

**Portfolio** tarkoittaa seuraavia asioita:

* Ansiokansio, uraportfolio
* Osakesalkku, osakeportfolio
* Sijoitussalkku, sijoitusportfolio
Erillispientalo

**Erillispientalo** on sellainen pientalo, jossa eri huoneistoihin kuuluvia tiloja ei ole vierekkäin toisissaan kiinni.

Erillispientaloja ovat omakotitalo ja erillistalo.

## Katso myös

* Kytketty pientalo

## Lähteet
Ugi-reaktio

**Ugi-reaktio** on kemiallinen reaktio, jossa isosyanidi, karbonyyliyhdiste, amiini ja karboksyylihappo reagoivat muodostaen bisamidin. Reaktion raportoi ensimmäisen kerran Ivar Ugi vuonna 1959 ja se on nimetty hänen mukaansa.

## Reagenssit ja mekanismi
Ugi-reaktiossa karbonyyliyhdiste voi olla aldehydi, ketoni tai ketokarboksyylihappo, mutta diaryyliketonit reagoivat huonosti. Amiinikomponentti voi olla ammoniakki, amiini tai hydratsiinijohdannainen. Reaktio tapahtuu useille isosyanideille ja karboksyylihapoille, ja isosyanidi voidaan muodostaa *in situ*. Ugi-reaktiota katalysoivat Lewis-hapot ja se tapahtuu parhaiten proottisissa liuottimissa.

Ugi-reaktion reaktiomekanismin ensimmäinen vaihe on imiinin muodostuminen karbonyyliyhdisteen ja amiinin reaktiossa. Karboksyylihappo protonoi imiinin iminiumioniksi ja isosyanidi reagoi nukleofiilinä tämän kanssa muodostaen nitriliumionin. Nitriliumioni on elektrofiili ja reagoi karboksylaatti-ionin kanssa imidaatiksi. Imidaatti toisiintuu rengasrakenteisen välivaiheen kautta (Mumm-toisiintuminen) bisamidiksi.
:

## Lähteet
Asuinrakennus

**Asuinrakennus** on ympärivuotiseen käyttöön varustettu rakennus, jossa asuinalaa on vähintään puolet kerrosalasta.

Asuinrakennuksessa on yksi tai useampi asuinhuone tai asuinhuoneisto. Niissä voi olla muitakin huonetiloja kuten varastoja tai sauna.

Asuinrakennuksia ovat kerrostalot, pientalot ja asuntolarakennukset. Asuinrakennuksia ovat lisäksi palveluasumiseen tarkoitetut erityisryhmien asuinrakennukset. Laitospalvelujen rakennukset, joissa annetaan ympärivuorokautista hoitoa, eivät ole asuinrakennuksia.

## Tilastoja
Länsimaissa tavallisimpia asuinrakennustyyppejä ovat omakotitalo, paritalo, rivitalo, luhtitalo ja kerrostalo. Vuonna 2009 Suomessa asuinkerrostaloissa asui 32,7 % asuntokunnista, omakotitaloissa 47 % ja rivitaloissa 19,8 %. Ruotsissa taas asuinkerrostalossa asui 40,1 % asuntokunnista, omakotitaloissa 50,8 % ja rivitalossa 8,7 %. Saksassa taas yli puolet, 53,1 %, asuu kerrostaloissa, omakotitaloissa 29,2 % ja rivitaloissa 16 %. Isossa-Britanniassa suurin osa, 60,9 %, asuu rivitaloissa, kerrostaloissa 14,2 % ja omakotitaloissa 24,7 %.

## Lähteet
Bridgeton (New Jersey)

**Bridgeton** on kaupunki New Jerseyn osavaltiossa, Yhdysvalloissa. Sen väkiluku oli 27&nbsp;263 vuonna 2020. Kaupunki toimii Cumberlandin piirikunnan hallintokeskuksena.

## Väestö
Vuonna 2020 Bridgetonin 27&nbsp;263 asukkaasta valkoisia oli 53,3&nbsp;%, mustia 33,2&nbsp;% ja aasialaisia 0,6&nbsp;%. Vuonna 2019 46,6&nbsp;% asukkaista puhui kotonaan jotain muuta kieltä kuin englantia ja 21,4&nbsp;% asukkaista oli syntynyt ulkomailla.

## Kuvia kaupungista

Kuva:Downtown Bridgeton NJ.JPG|Bridgetonin keskustaa.
Kuva:Cumberland County Courthouse NJ.jpg|Cumberlandin piirikunnan oikeustalo.


## Lähteet

## Aiheesta muualla
Pizzarium

**Pizzarium** on suomalainen, italialaisen Luca Platanian vuonna 2012 perustama pizzeriaketju, joka on vuodesta 2017 ollut Royal Ravintoloiden omistuksessa. Ensimmäinen, sittemmin suljettu ravintola sijaitsi Turussa. Ketjun päätuote on roomalaistyyppinen, paloittain ja levyittäin myytävä artesaanipizza (*[[pizza al taglio]]*). Ketjulla oli suurimmillaan kolme toimipistettä:  Tripla, Kamppi ja Kluuvi. Kampin myymälä lopetti toistaiseksi viimeisenä täysimittaisena toimipisteenä toimintansa vuoden 2021 lopussa, ja jatkossa yritys keskittyy myyntiin lähinnä urheilutapahtumien yhteydessä. Nokia Areenalle on kaksi toimipistettä.

## Lähteet
Komiat (albumi)

**Komiat** on saman nimisen yhtyeen debyyttialbumi, joka julkaistiin 15. toukokuuta 2020.
## Kappaleet
# 
# 
# 
# 
# 
# 
# 
# 
# 
# 

## Kokoonpano
* Laulu: Aleksi Yli-Sissala
* Haitari: Aleksi Laukkonen
* Rummut: Eero Nummela
* Basso: Juho Eskola
* Kitara: Pekka Oravuo
* Kitara: Samuel Järvinen
* Taustalaulut: Pekka Oravuo, Samuel Järvinen, Esa Nieminen
* Lyömäsoittimet: Eero Nummela, Aleksi Yli-Sissala
* Tuottaja: Esa NieminenÄänitys: Rami Hänninen & Aukusti Koivisto / VK-Studio
* Miksaus: Rami Hänninen / VK-Studio
* Masterointi: Pauli Saastamoinen / FInnvox Studiot 

## Lähteet
Neulamäen kirjasto

**Neulamäen kirjasto** tai **Neulamäen lähikirjasto** on Kuopion Neulamäen ostoskeskuksen laidalla sijaitseva yleinen kirjasto. Se on osa Kuopion kaupunginkirjastoa. 

## Lähteet

## Aiheesta muualla
* Neulamäen lähikirjaston sijainti kartalla (Kuopion karttapalvelu)
Salem (New Jersey)

**Salem** on kaupunki New Jerseyn osavaltiossa, Yhdysvalloissa. Sen väkiluku oli 5&nbsp;296 vuonna 2020. Kaupunki toimii Salemin piirikunnan hallintokeskuksena.

## Väestö
Vuonna 2020 Salemin 5&nbsp;296 asukkaasta mustia oli 53,3&nbsp;%, valkoisia 31,9&nbsp;% ja aasialaisia 0,3&nbsp;%. Vuonna 2019 7,4&nbsp;% asukkaista puhui kotonaan jotain muuta kieltä kuin englantia ja 1,4&nbsp;% asukkaista oli syntynyt ulkomailla.

## Kuvia kaupungista

Kuva:Salem NJ.jpg|Salemin keskustaa.
Kuva:SalemCountyCourtHouse1969.tif|Salemin piirikunnan oikeustalo.


## Lähteet

## Aiheesta muualla
Belvidere (New Jersey)

**Belvidere** on kunta (*town*) New Jerseyn osavaltiossa, Yhdysvalloissa. Sen väkiluku oli arvion mukaan 2&nbsp;539 vuonna 2021. Kunta toimii Warrenin piirikunnan hallintokeskuksena.

## Väestö
Vuonna 2010 Belvideren asukkaista valkoisia oli 96,0&nbsp;%, mustia 1,6&nbsp;% ja aasialaisia 0,8&nbsp;%.

## Kuvia kunnasta

Kuva:2018-09-08 10 08 10 View north along Warren County Route 620 (Water Street) just north of Greenwich Street and Market Street in Belvidere, Warren County, New Jersey.jpg|Belvideren kuntaa.
Kuva:Warren County Courthouse, Belvidere, NJ - looking north.jpg|Warrenin piirikunnan oikeustalo.


## Lähteet

## Aiheesta muualla
Töölön tornit

**Töölön tornit** on nimitys Helsingin Taka-Töölössa osoitteessa Pohjoinen Hesperiankatu 23–25 sijaitseville tornitaloille. Rakennukset on suunnitellut arkkitehtipariskunta Ragnar ja Martta Ypyä, ja ne valmistuivat vuonna 1954. Torneissa on 12 kerrosta ja niiden korkeus on 37 metriä.

Tornit rakennettiin alun perin Hesperian sairaala-alueen henkilökunnan asunnoiksi. Nykyään niissä on tavallisia asuntoja sekä hotellitoimintaa nimellä Töölö Towers. Tornit remontoitiin vuosina 2010 ja 2012. Rakennusten julkisivu on maalattu keltaiseksi, ja niiden ikkunoiden ympärillä on valkoiset ruudukkomaiset viivat.

## Lähteet
The Bridge (Stingin albumi)

**The Bridge** on Stingin studioalbumi, joka julkaistiin 19. marraskuuta 2021.
## Kappaleet
# 
# 
#
#
#
#
#
#
#
#

## Lähteet
Juniper (albumi)

**Juniper** on Linda Fredrikssonin esikoisalbumi, joka julkaistiin 29. lokakuuta 2021.

## Kappaleet
# 
# 
# 
# 
# 
# 
# 

## Arvostelut
* Helsingin Sanomat: 
* Soundi: 

## Lähteet
Kóstas Várnalis

**Kóstas Várnalis** (, 1884 Burgas, nyk. Bulgariaa – 1974 Ateena, Kreikka) oli kreikkalainen runoilija.

Várnalis opiskeli Ateenassa ja kirjoitti isänmaallisia runoja. Hän näki kuitenkin Kreikassa todellisuuden, ja hänestä tuli marxilainen internationalisti. Asuessaan vuodesta 1919 pitkään Pariisissa hän tutustui moderniin eurooppalaiseen kirjallisuuteen. Hänen tuotantonsa kiellettiin Kreikan sotilasjuntan aikana. Runojen lisäksi hän kirjoitti proosaa, kritiikkiä ja näytelmän. Kootut teokset julkaistiin hänen kuolemansa jälkeen.

Jussi Korhonen ja Pentti Saaritsa ovat suomentaneet Várnalisin runon ”Alistuneet” (*Oi moiraíoi*), joka  on levytetty.

Várnalisille myönnettiin 1959 neuvostoliittolainen Leninin rauhanpalkinto.

## Lähteet

## Aiheesta muualla
Flemington (New Jersey)

**Flemington** on kunta (''borough'') New Jerseyn osavaltiossa, Yhdysvalloissa. Sen väkiluku oli arvion mukaan 4&nbsp;541 vuonna 2021. Kunta toimii Hunterdonin piirikunnan hallintokeskuksena.

## Väestö
Vuonna 2010 Flemingtonin asukkaista valkoisia oli 78,5&nbsp;%, aasialaisia 5,8&nbsp;% ja mustia 3,9&nbsp;%.

## Kuvia kunnasta

Kuva:Flemington Train Station.jpg|Flemingtonin juna-asema.
Kuva:Hunterdon County Courthouse.jpg|Hunterdonin piirikunnan oikeustalo.


## Lähteet

## Aiheesta muualla
Cape May Court House

**Cape May Court House** on CDP Middle Townshipissä, New Jerseyn osavaltiossa, Yhdysvalloissa. Sen väkiluku oli 5&nbsp;573 vuonna 2020. Alue toimii Cape Mayn piirikunnan hallintokeskuksena.

## Väestö
Vuonna 2020 Cape May Court Housen 5&nbsp;573 asukkaasta valkoisia oli 86,6&nbsp;%, mustia 5,9&nbsp;% ja aasialaisia 0,6&nbsp;%. Vuonna 2019 4,0&nbsp;% asukkaista puhui kotonaan jotain muuta kieltä kuin englantia ja 3,7&nbsp;% asukkaista oli syntynyt ulkomailla.

## Kuvia alueelta

Kuva:Cape May County Library Main Branch CMCH NJ.jpg|Cape Mayn piirikunnan kirjaston pääosasto.
Kuva:CapeMayCountyCourtHouse1927.tif|Cape Mayn piirikunnan oikeustalo.


## Lähteet

## Aiheesta muualla
Newton (New Jersey)

**Newton** on kunta (*town*) New Jerseyn osavaltiossa, Yhdysvalloissa. Sen väkiluku oli 8&nbsp;374 vuonna 2020. Kunta toimii Sussexin piirikunnan hallintokeskuksena.

## Väestö
Vuonna 2020 Newtonin 8&nbsp;374 asukkaasta valkoisia oli 89,7&nbsp;%, mustia 4,7&nbsp;% ja aasialaisia 2,9&nbsp;%. Vuonna 2019 14,5&nbsp;% asukkaista puhui kotonaan jotain muuta kieltä kuin englantia ja 12,8&nbsp;% asukkaista oli syntynyt ulkomailla.

## Kuvia kunnasta

Kuva:2020-08-01 09 05 19 View south along U.S. Route 206, New Jersey State Route 94 and Sussex County Route 519 (Water Street) at the exit for New Jersey State Route 94 SOUTH (Blairtown) in Newton, Sussex County, New Jersey.jpg
Kuva:Sussex County Administration Building Newton NJ One Spring Street.jpg|Sussexin piirikunnan hallinnon rakennus.


## Lähteet

## Aiheesta muualla
Ola Borten Moe

**Ola Borten Moe** (s. 6. kesäkuuta 1976, Trondheim) on norjalainen keskustapuolueen poliitikko. Hän toimi Norjan tutkimus- ja korkeakoulutusministerinä Støren hallituksessa vuosina 2021–2023. Aiemmin hän on toiminut Norjan öljy- ja energiaministerinä. Hän on ollut puolueensa 1. varapuheenjohtaja vuodesta 2011.

## Muuta
Öljy- ja energiaministerinä Moe sai kritiikkiä siitä, ettei hän ottanut ilmastonmuutosta tarpeeksi vakavasti. Norjalainen ympäristöjärjestö Framtiden i våre hender muun muassa valitsi Moen vuoden 2011 moraalipahikseksi (*Årets etikkversting*), koska tämä oli ilmaissut kannattavansa öljyhiekan käyttöä öljyntuotannossa.

Moen isoisä Per Borten oli Norjan pääministeri vuosina 1965–71.
## Lähteet

## Aiheesta muualla
* Ola Borten Moe Norjan suurkäräjien nettisivuilla
Bullet for My Valentine (albumi)

**Bullet for My Valentine** on saman nimisen yhtyeen seitsemäs studioalbumi, joka julkaistiin 5. marraskuuta 2021.
## Kappaleet
# 
# 
# 
# 
#  
#  
# 	
# 
# 
# 

### Deluxe-painos
#
# 
# 
# 
# 

## Kokoonpano
* Matt Tuck - laulu, kitara
* Michael "Padge" Paget - kitara
* Jamie Mathias - basso
* Jason Bowld - rummut

## Arvostelut
* Imperiumi: 7+/10
* Soundi: 

## Lähteet
Tantrinen seksi

**Tantrinen seksi** on vajrayana-buddhalaisuudessa ja hindulaisuudessa esiintyvä käsite, jolla viitataan intensiiviseen ja syvälliseen nautintoon, jota seksistä haetaan. Tavoitteena on ennen kaikkea syvällisemmän hengellisen yhteyden löytäminen kumppaninsa kanssa ja erilaisten pelkotilojen lieventämistä. Tällä puolestaan pyritään lähenemään valaistumista. Tantrisessa seksissä pyritään myös tutustumaan omaan sekä kumppanin kehoon.

Tantran harjoittaja on nimeltään *tāntrika*. 

Suomalainen tantraguru Asko Nummela on sanonut että tantrisessa seksissä kumppanit ovat toistensa jumalia ja jumalattaria. Näin ollen tällaista seksiä harrastavat kasvavat henkisesti yhdessä. Myös intialainen mystikko Jaggi Vasudev on puhunut tantrisen seksin henkisyydestä ja laittanut sen itse seksin edelle. Hänen mukaansa tantrassa on kyse kurinalaisuudesta ja kehonhallinnasta, ja nykyajan ihminen on liiaksi takertunut seksuaalisuuteen.

## Lähteet
Erasinós (Argolis)

**Erasinós** (), antiikin **Erasinos** (, ) tai **Ardinos** (, ), on joki Peloponnesoksen niemimaalla Kreikassa. Joki saa alkunsa maan alta karstiluolassa olevasta lähteestä Kefalárin kylästä Árgoksen lounaispuolelta. Se virtaa Argoliin alueyksikön Árgos-Mykínesin kunnan alueella ja laskee Argoliinlahteen Néa Kíoksen kaupungin kohdalla.

Joki on lyhyt, mutta sen vedet tulevat maanalaisesti jostakin kauempaa Arkadian vuorilta. Antiikin aikana Erasinoksen uskottiin yleisesti olleen sama kuin Stymfalos-joki, jonka vedet tulivat Stymfalos-järvestä (nyk. Stymfalía) ja joka katosi Apelauron-vuoren alle. Joki ilmestyi uudelleen esiin 200 stadioninmitan päässä Khaon-vuoren juurella, jossa se pulppusi esiin useina suurina virtoina.

Nykyisin kyseisellä paikalla Kefalárissa on Elävöittävälle lähteelle (*Zoodóchos Pigí*) omistettu kirkko. Lähde on huomattavan kokoinen, ja sen ansiosta seudulla on ollut paljon vesimyllyjä, jonka vuoksi seutua on kutsuttu nimellä ”Árgoksen myllyt” (οι Μύλοι του Άργους, *oi Mýloi tou Árgous*).

## Lähteet
Erasinós (Attika)

**Erasinós** () on joki Mesógeian tasangolla Attikassa Kreikassa. Joki saa alkunsa Paianían alueelta Ymittós-vuorelta virtaavista vesistä. Se virtaa Ateenan kansainvälisen lentoaseman kaakkoispuolelta ja muun muassa Brauronin arkeologisen alueen ohi, ja laskee Eteläiseen Euboianlahteen Spáta-Artémidan ja Markópoulo Mesogaíaksen kuntien rajalla Porián ja Vravrónan kylien välissä.

Erasinós on Mesógeian merkittävin joki. Siinä on kuitenkin vain vähän vettä kuivaan aikaan eli kesällä ja syksyllä. Osa joesta on kanavoitu ja tunneloitu muun muassa A6-moottoritien yhteyteen. Joen valuma-alue on noin 205 neliökilometriä.

## Lähteet
Erasinos

**Erasinos** (, ) tai **Erasinós** () voi viitata seuraaviin jokiin Kreikassa:

* Erasinós, joki Attikassa
* Erasinós, antiikin Erasinos ja Ardinos, joki Argoliissa Peloponnesoksen niemimaalla
* Vouraïkós, antiikin Erasinos ja Buraikos, joki Akhaiassa Peloponnesoksen niemimaalla
Katsampadianós

**Katsampadianós** (, myös *Katsampás*, Κατσαμπάς) eli **Sylamianós/Silamianós** (Συλαµιανός/Σιλαµιανός) eli **Kaíratos** (Καίρατος), antiikin **Kairatos** (, ), on joki Kreetan saarella Kreikassa. Sen päähaaran pituus on 16,74 kilometriä. Joki laskee Kreetanmereen Iraklionin kaupungissa.

Joki saa alkunsa Vathýpetrosta 811 metrin korkeudelta merenpinnasta laskettuna. Se virtaa Áno Archánesin länsipuolelta ja Knossoksen arkeologisen alueen itäpuolelta. Näin palatsi sijaitsi muinaisaikoina Kairatos-joen varrella. Iraklionin kaupungin alueella joki kulkee nykyisin tunneloituna. Tunnelin päätepiste on Iraklionin sataman alueella kaupungin keskustan itälaidalla. Joen valuma-alueen koko on noin 42,4 neliökilometriä.

## Lähteet
Kerynítis

**Kerynítis** () eli **Boufoúskia** (Μπουφούσκια), antiikin **Kerynites** (, ), on joki Akhaiassa Peloponnesoksen niemimaalla Kreikassa. Sen pituus on noin 10 kilometriä. Joki saa alkunsa Skepastó- eli Kerýneia-vuorelta ja laskee Korintinlahteen lähellä Aigiáleian kunnan Nikolaíikan ja Rodián kyliä. Antiikin aikana joen laskupaikan lähellä sijaitsi Heliken kaupunki.

## Lähteet
King Animal

**King Animal** on Soundgardenin kuudes studioalbumi. Albumi julkaistiin 13. marraskuuta 2012
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet

## Aiheesta muualla
* 
*
Google WiFi

**Google WiFi** on Googlen WLAN-ratkaisu, joka toimii ilman perinteistä reititintä ja etäisyyden pidentäjiä. Laitteet käyttävät satelliittimoduuleja, jotka sallivat niiden kommunikoida keskenään ja muiden laitteiden kanssa. Pääasiallinen etu on *[[roaming]]*-yhteydet mesh-verkossa.

Ratkaisun seuraaja on **Google Nest WiFi**, joka on julkaistu vuonna 2019. Laitteet kytketään esimerkiksi ADSL-modeemiin Internet-yhteyttä varten: laitteet itse eivät yhdistä Internetiin.

## Lähteet

## Aiheesta muualla
* Meet Google Wifi
Néda

**Néda** () on joki Peloponnesoksen niemimaalla Kreikassa. Sen pituus on noin 32 kilometriä. Joki saa alkunsa Lýkaio-vuorelta ja se laskee Joonianmereen lähellä Elaían kylää. Loppupäässään joki toimii Eliin ja Messenian alueyksiköiden välisenä rajana.

Joki on Kreikan ainoita, joiden nimi on feminiinissä. Kreikkalaisessa mytologiassa se sai nimensä Neda-nymfistä. Tämä muuttui joeksi, ja hänen hiuksistaan tulivat joen vesiputoukset, joita on kolme. Neda-joki toimi jo antiikin aikana yläjuoksullaan Arkadian ja Messenian ja alempana Eliin ja Messenian maakuntien rajana.

## Lähteet

## Aiheesta muualla
Neda

**Neda** voi viitata seuraaviin:

* Neda, nymfi kreikkalaisessa mytologiassa
* Néda (antiikin kontekstissa Neda), joki Peloponnesoksen niemimaalla Kreikassa
* *[[Neda (suku)|Neda]]*, leppäkerttujen suku
Pámisos (Messenia)

**Pámisos** (), antiikin **Pamisos** (, ), on joki Messeniassa Peloponnesoksen niemimaalla Kreikassa. Se on Messenian suurin joki ja sen päähaaran pituus on noin 22 kilometriä. Joki saa alkunsa Lýkaio-vuoren suunnasta ja se laskee Messenianlahteen lähellä Messínin kaupunkia.

Antiikin aikana nimellä Pamisos viitattiin vain joen alajuoksun osuuteen. Yläjuoksulla päähaara tunnettiin nimellä Balyra (). Se sai vetensä kahdesta haarasta nimiltään Elektra () ja Koios (). Lähellä Ithome-vuorta (nyk. Ithómi) Balyra sai lisää vettä Leukasia () ja Amfitos () -joista. Nykyisin Balyra-haara on tunnettu yläjuoksullaan nimellä Vasilikós ja alajuoksullaan (tai joskus koko matkallaan) nimellä Mavrozoúmaina. Varsinaisen Pamisoksen katsottiin antiikin aikana olleen se haara, jonka lähteet ovat nykyisessä Ágios Flóroksen kylässä.

Antiikin aikana Pamisosta palvottiin jumalana.

## Lähteet

## Aiheesta muualla
Pámisos

**Pámisos** (, , ) voi viitata seuraaviin kohteisiin Kreikassa:

* Pámisos, joki Peloponnesoksella Messenian alueyksikössä
* Pámisos, joki Thessaliassa Kardítsan alueyksikössä
* Pámisos, Mouzákin kunnan kunnallisyksikkö Kardítsan alueyksikössä Thessalian alueella
* Mílias, antiikin Pamisos, joki Peloponnesoksella Messenian alueyksikössä

## Lähteet
Olavi Jalava

**Olavi Veikko Jalava** (2. tammikuuta 1913 Helsinki – 4. kesäkuuta 1970 Kankaanpää) oli suomalainen vaatetusalan yrittäjä ja yritysjohtaja, joka sai teollisuusneuvoksen arvonimen.

Jalavan vanhemmat olivat kultaseppä Kustaa Adolf Jalava ja Anna Sofia Storm ja puolisot 1940–1948 Valentina Kurtze ja vuodesta 1948 Päivi Maria Kyllikki Heittola, aiemmin Klemola. Jalava kävi Helsingin suomalaista yhteiskoulua, mutta joutui keskeyttämään sen ja menemään rakennustöihin. Hänestä tuli kuitenkin 1930-luvulla Pallo-Paidan myyntiedustaja ja tekninen johtaja. Sen sisaryhtiöksi perustettiin 1945 Kankama-niminen yritys Kankaanpäähän, jonka toimitusjohtajaksi Jalava tuli yhtenä kolmesta yrityksen perustajasta. Kankama laajensi vaatetuotantoaan lasten- ja ulkoilu- ja retkeilyasuihin, vapaa-ajan pukineiden kysynnän kasvaessa. Se vaihtoi nimensä  olympiavuonna 1952 Reima-Pukineeksi ja ryhtyi kehittämään ulkoilutekstiilien materiaaleja kumppaneiden kanssa. Jalava osallistui yhtiön johtajana aktiivisesti vaatetusteollisuuden yhteistyöhön ja oli muun muun muassa perustamassa Vaatetusteollisuuden Valtuuskuntaa, sittemmin nimeltään Vateva. 1960-luvulle tultaessa Reima-Pukine suuntautui aiempaa selvemmin lasten- ja nuorten pukineisiin, käyttäen tässä hyväksi myös kehittyvää televisiomainontaa, sekä ryhtyi harjoittamaan vientiä. Menestykseen vaikuttivat myös ns. enstex-materiaalin kehittäminen ja siitä valmistetut lasten ulkoiluhaalarit sekä tunnettujen vaatesuunnittelijoiden näkyvä käyttö. Jalava toimi Reima-Pukineen johdossa kuolemaansa saakka. Teollisuusneuvoksen arvonimen hän sai vain kaksi kuukautta ennen kuolemaansa, huhtikuun alussa 1970.

## Lähteet
Mavronéri (Peloponnesos)

**Mavronéri** (, myös *Mavranéria*, Μαυρανέρια), antiikin **Styks** (, ), on joki Peloponnesoksen niemimaalla Kreikassa. Se saa alkunsa samannimisestä vesiputouksesta, joka tunnetaan nykyisin myös nimellä *Hýdata Stygós* (Ύδατα Στυγός). Antiikissa joki yhdistettiin manalan virtaan Styksiin.

## Maantiede

Mavronéri-joki on Kráthis-joen sivujokia. Sen alkulähteenä toimiva vesiputous sijaitsee korkealla Aroánia- eli Chelmós-vuoren rinteessä  noin  metrin korkeudessa merenpinnasta laskettuna. ​Paikka on Kalávrytan kunnassa Akhaian alueyksikön alueella. Vesi tulee vuorelta useampana ryöppynä. Putouksen korkeus on noin 200 metriä, mikä tekee siitä yhden Kreikan korkeimmista. Vedet yhdistyvät virraksi, joka hieman alempana vuoren rinteessä yhdistyy Kráthikseen. Sen veden laskevat puolestaan Korintinlahteen. Vesiputouksen lähelle on hankala kulkea ja se vaatii kiipeilytaitoja. Kuivana vuodenaikana virrassa ei ole vettä.

## Historia

Antiikin aikana Styksin vesiputous sijaitsi Arkadiassa lähellä Nonakriin kaupunkia. Sen sijaintipaikka ja vesiputouksen ainutlaatuisuus tekivät selvästi vaikutuksen varhaisten aikojen kreikkalaisiin, ja niin Styksiin alettiin suhtautua pelonsekaisella kunnioituksella. Varhaisin maininta virrasta on Homeroksella, jolle se on ”syvä, suistuva Styks” ja ”synkeä Styks”. Hesiodos kuvaa sitä ilmauksilla ”Styksin kuuluisaa, kylmää vettä, joka putoaa korkeilta jyrkänteiltä” ja ”Styksin ehtymättömään, ikiaikaiseen veteen, joka virtaa karujen seutujen halki”. Kaikki nämä kuvaukset täsmäävät paikkaan.

Herodotos ei vaikuta käyneen itse paikalla, sillä hänen kuvauksensa on epätäsmällisempi. Hän sanoo Styksin olleen lähde Nonakriin kaupungissa, ja kuvaa sitä seuraavasti: ”Vähäinen, kalliosta valuva vesimäärä vuotaa notkoon, ja ylt'ympäri notkon kiertää aitaus” (eli seinämä). Samassa yhteydessä hän kertoo, että Kleomenes olisi vienyt Arkadian johtajat Styksille vannottaakseen heitä sen veden kautta tukemaan häntä yrityksessään. Virran myöhemmistä kuvauksista Pausaniaan antama on pisin ja paikkansapitävin. Hän kuvaa, että lähellä Nonakriin raunioita sijaitsi korkea jyrkänne, joka oli korkein minkä hän oli koskaan nähnyt, ja josta virtasi alas vettä, ja jota kreikkalaiset kutsuivat nimellä Styks.

Kreikkalaiset ja roomalaiset runoilijat siirsivät Arkadian Styksin näkymättömään maailmaan manalan Styks-joeksi. Myös alkuperäiseen vesiputoukseen suhtauduttiin suurella taikauskoisella kunnioituksella. Sen veden uskottiin olevan myrkyllistä, ja uskottiin myös, että sen vesi tuhoaa kaikkia astiat, joihin sitä yritettiin kerätä. Ainoana poikkeuksena oli, jos astia oli tehty hevosen tai aasin kaviosta. Kerrottiin jopa, että Aleksanteri Suuri olisi myrkytetty Styksin vedellä.

Joen nykyinen nimi Mavronéri tarkoittaa ”Mustaa vettä”. Se on tunnettu myös nimellä Drakonéria (Δρακονέρια) eli ”Pelottavat vedet”. Uskomus virran veden myrkyllisyydestä on säilynyt kansanuskomuksena nykyaikaan saakka. Ainakin vielä 1800-luvulla läheisten kylien asukkaat uskoivat, ettei mikään astia pidä Mavronérin vettä.

## Lähteet

## Aiheesta muualla
Lílas

**Lílas** (), antiikin **Lelantos** (, ), on joki Euboian saarella Kreikassa. Se saa alkunsa Dírfi-vuorelta, virtaa Lilántion tasangon läpi ja laskee Eteläiseen Euboianlahteen Chalkídan kaupungin kaakkoispuolella lähellä Lefkantía.

Lílas on Euboian suurin ja pisin joki. Siinä on runsaasti vettä talvella ja keväällä, mutta kesällä se kuivaa puroksi. Joki tekee Lilántion tasangosta hedelmällisen, ja sen vettä käytetään seudun kasteluun. Joen valuma-alue on noin 300 neliökilometriä.

## Lähteet
Polari (kielitiede)

**Polari** oli kielivariantti tai salakieli (eli kryptolekti), jota käyttivät homoseksuaalit miehet Isossa-Britanniassa ja Irlannissa. Kieli lasketaan tätä nykyä luokittelemattomaksi ja kuolleeksi. Vuoteen 1967 asti homoseksuaalisuus oli laitonta Englannissa ja Walesissa. Seksuaalivähemmistöihin kuuluvat käyttivät polaria salatakseen suuntautumisensa.

Polarin uskotaan saaneen alkunsa viktoriaanisella kaudella. Kielen kulta-aika ajoittui 1930–1970-lukujen välille ja puhujat keskittyivät Lontooseen. 1950- ja 1960-luvuilla polarin popularisoi brittiläinen koomikko Kenneth Williams käytti kieltä radio- ja TV-ohjelmissaan, joita seurasi noin 20 milj. ihmistä. Kun homoseksuaalisuus dekriminalisoitiin 1960-luvulla, alkoi polarin käyttö taantua, sillä ihmisillä ei ollut enää halua tai tarvetta ilmaista seksuaalista suuntautumistaan erillisellä kielivariantilla.

Vuonna 2017 Cambridgessa pidettiin jumalanpalvelus polariksi. Valmistuneiden pappien sijaan jumalanpalveluksen pitivät teologian opiskelijat, mikä aiheutti kohun, jota Englannin kirkko joutui myöhemmin pahoittelemaan. Raamattu on käännetty polariksi. Kieltä kirjoitetaan latinalaisin aakkosin.

## Sanasto

Lähde:

## Lähteet
Tarja Santalahti

**Tarja Santalahti** (s. 1960) on suomalainen seksologian asiantuntija ja Väestöliiton johtava psykoterapeutti, erikoissairaanhoitaja, tietokirjailija, sekä Väestöliiton Hyvinvointi Oy -yhtiön johtoryhmän jäsen. Koulutukseltaan Santalahti on vaativan erityistason kliininen seksologi ja erityistason psykoterapeutti. Psykoterapeuttina hänen viitekehyksensä on kognitiivisessa terapiassa, joskin hän käyttää myös integroivaa näkökulmaa tarpeen tullen.

Santalahti on kirjoittanut yhdessä Mika Lehtosen kanssa ensimmäisen suomenkielisen seksuaaliterapian perusteoksen *Seksuaaliterapia* (2016, PS-kustannus). Lisäksi häneltä on ilmestynyt teokset *Eikö se kuulu kenellekään? Rohkene kohdata seksuaalisesti kaltoinkohdeltu nuori* (2009, Väestöliitto), sekä pedagogisesti tärkeä nuorten seksuaalisuutta ja terveyttä käsittelevä kattava viisiosainen kokonaisuus *Nuorten seksuaalisuus ja seksuaaliterveys -opettajan opas*. (2018, Duodecim) Santalahti on myös toiminut asiantuntijana, kouluttajana ja auktorisoijana monta kymmentä vuotta, tuonut seksuaalisuutta ja seksuaaliterveyttä esiin lukuisissa medioissa, haastatteluissa ja artikkeleissa vuosikymmenten ajan, sekä antanut lausuntoja ja toiminut asiantuntijana seksuaalisen väkivallan oireisiin ja vaikutuksiin liittyen oikeudessa. 

## Lähteet

## Aiheesta muualla
* Seksologi Tarja Santalahti: Mies halusi eron yli 30 vuoden liiton jälkeen (Kodin Kuvalehti, 9.9.2016)
* Tarja Santalahti: Mistä halu syntyy ja miten sitä ylläpidetään? (Hyvä Kysymys, 29.08.2018)
* ''Nuorten seksuaalisuus ja seksuaaliterveys -opettajan opas'' (5.2.2018, Duodecim)  (terveyskirjasto.fi)
William Leap

**William Leap** on yhdysvaltalainen antropologian professori emeritus, joka on tutkinut laventelilingvistiikkaa. 

Leap on väitellyt tohtoriksi Southern Methodist University -yliopistosta. 1990-luvun alussa hän oli mukana tutkimassa AIDSia sairastavien kielenkäyttöä ja sitä, miten nämä ihmiset puhuvat sairaudestaan. Lisäksi hän on työskennellyt Floridassa sukupuolentutkimuksen apulaisprofessorina.

Vuonna 1993 Leap oli mukana vetämässä laventelilingvistiikkaa käsittelevää konferenssia.

## Lähteet
Kaikki kuninkaan miehet

**Kaikki kuninkaan miehet** tarkoittaa seuraavia:

* *[[Kaikki kuninkaan miehet (kirja)|Kaikki kuninkaan miehet]]*, Robert Penn Warrenin romaani vuodelta 1946
* *[[Kaikki kuninkaan miehet (vuoden 1949 elokuva)|Kaikki kuninkaan miehet]]*, elokuva vuodelta 1949
* *[[Kaikki kuninkaan miehet (vuoden 2006 elokuva)|Kaikki kuninkaan miehet]]*, elokuva vuodelta 2006